Lav et referat af nedenstående tekst:

Tekst:
Seks nye sygehuse kan se frem til en pæn pose penge i de kommende år. Fredag gav regeringen tilsagn om støtte til sygehusene på baggrund af anbefalinger fra et ekspertudvalg. Regeringens rådgivende udvalg om sygehusinvesteringer, det såkaldte Juhl-udvalg, anbefalede tidligere på ugen, at sygehusene i Hillerød, Bispebjerg, Køge, Gødstrup, Aabenraa og Aalborg skal have del i de sidste 15 milliarder kroner af en samlet pulje på godt 41 milliarder til nye sygehuse. I alt får 16 større sygehusbyggerier del i midlerne fra kvalitetsfonden. Der er både tale om helt nye hospitaler og udbygninger af eksisterende sygehuse. - Regeringen vil følge ekspertpanelets anbefalinger. Alt andet vil skabe kaos. Der er tale om et enestående løft af det danske sygehusvæsen. Ikke siden middelalderens kirkebyggerier har vi i Danmark haft så omfattende et projekt på tegnebrættet, siger sundhedsminister Bertel Haarder (V). Af de projekter, som fik tilsagn i første fase, har tre fået endelig godkendelse. Det drejer sig om det nye universitetshospital i Århus, en fælles akutmodtagelse i Slagelse samt udbygning og modernisering af Kolding Sygehus. Flere af de mindre sygehuse ventes at stå klar i løbet af få år, mens nogle af de største først forventes færdige omkring 2020.

Referat:
Regeringen følger ekspertudvalg og sikrer pengene til seks nye sygehusbyggerier.